Ulrik Wisløff

Ulrik Wisløff (født 12. juli 1968) er en norsk professor i fysiologi ved Institutt for sirkulasjon og bildediagnostikk ved NTNU i Trondheim. Han er også fysiolog for Rosenborg Ballklub.Han forsker på hvordan trening og mosjon kan brukes som medisin, og leder forskningsgruppen K.G. Jebsen – Senter for hjertetrening (Cardiac Exercise Research Group/CERG). Denne gruppen forsker på hvilke effekter fysisk trening har på hjerte, blodårer og skjelettmuskulatur, der forebygging og behandling av hjerte- og karsykdommer er spesielt i fokus. Wisløff forsker også på fotballfysiologi, og er forskningsansvarlig for fysisk trening ved Norsk Toppfotballsenter. Han har vunnet flere internasjonale priser for sin forskning.


== Kondiskalkulatoren World Fitness Level ==
Wisløff og hans kolleger i K. G. Jebsen - Senter for hjertetrening på NTNU har utviklet en kondisjonskalkulator hvor folk ved hjelp av få mål som kjønn, alder, hvilepuls etc kan få vite sitt kondisjonsnivå og sin kondisjonsalder. Maksimalt oksygenopptak er et presist mål på kondisjon, men direkte testing av kondisjon tidkrevende og det krever dyrt utstyr og kompetent personell. Kondiskalkulatoren er laget basert på direkte måling av 4600 friske voksne i alderen 20-90 år i forbindelse med Helseundersøkelsen i Nord-Trøndelag.
Folk som tar kondiskalkulatoren kan velge å svare på et utvidet spørreskjema som lagres i en database som brukes til fremtidig forskning. Kalkulatoren er i dag tilgjengelig på norsk, engelsk, farsi og tysk.


== PAI (Personlig aktivitetsintelligens) ==
I januar 2016 ble aktivitetsappen Mio PAI lansert under teknologimessen Consumer Electronics Show (CES) i Las Vegas. Appen er basert på Wisløff og hans kollegers forskning. PAI står for personlig aktivitetsintelligens, og er en algoritme som måler aktivitetsnivå basert på pulsmåling under aktivitet. Med utgangspunkt i brukerens profil bestående av mål som alder, kjønn, hvilepuls etc og faktisk målt puls under aktivitet, får brukeren en score. Målet er å oppnå 100 PAI eller mer i uka. 100 PAI er det som trengs for å redusere risiko for hjerte- og karsykdom og en rekke andre livsstilsrelaterte sykdommer. Hva man gjøre for å oppnå 100 PAI kan man velge helt selv. Det kreves betydelig mer aktivitet med lav intensitet mot aktivitet med høy intensitet for å oppnå 100 PAI. Det er datamateriale fra Helseundersøkelsen i Nord-Trøndelag (HUNT) som ligger til grunn for forskningen bak PAI.


== Utmerkelser og verv ==
2015: NTNUs likestillingspris
2011: K.G. Jebsen Center of Exercise in Medicine (4 year funding; 1 250 000 Euro each year)
2008: Ole Storsteins Pris for hans betydelige innsats innen kardiovaskulær forskning
2007: Young Investigator Award 2008-2012 (4 year funding; 600 000 Euro each year)
2007: The American College of Sports Medicine New Investigator Award for 2007
2005: The European Society of Cardiology, Working Groups on Cardiac Rehabilitation & Exercise Physiology, pris for beste muntlige presentasjon med studien ”Anti-remodelling effect of interval training in patients with post-infarction heart failure”
2005: National Scientific Award, Norwegian Society of Cardiology, for the study ”Anti-remodelling effect of interval training in patients with post-infarction heart failure”
2004: Nasjonal pris i medisinske teknologi, for studien “NOS inhibition increases bubble formation and reduces survival in sedentary but not exercised rats” published in J Physiol. 2003 Jan 15;546(Pt 2):577-82
2001: American College of Sports Medicine & International Relations Committee; 2001 International Student Award for studien “Endurance Training Improves Myocyte Contractile Function, and Restores Myocardial SERCA-2 Levels in Postinfarction Rats”.
2000: European Society of Cardiology: Stress testing and cardiac rehabilitation in heart failure (Udine, Italy).
2000: Pris for beste muntlige presentasjon, av studien "Training effects on post-infarction heart failure in rats: Remodeling, contractility and calcium handling".
1997: National Scientific Award, Norwegian Society of Exercise Physiology, “The Nycomed-prize”,  1997 for studien "Strength and endurance of elite soccer players"


== Publikasjoner ==
(no) Publikasjoner av Ulrik Wisløff i forskningsdokumentasjonssystemet CRIStin
(no) Publikasjoner av Ulrik Wisløff i BIBSYS


== Referanser ==


== Eksterne lenker ==
Ulrik Wisløff
K.G. Jebsen – Senter for hjertetrening
Kondiskalkulatoren World Fitness Level